ในช่วงบรรยากาศยามเช้า “โจ๊ก สามย่าน”  เป็นร้านที่ใคร ๆ หลาย ๆ คนต้องแวะเวียนมา สังเกตได้จากปริมาณลูกค้าที่พลุกพล่าน   “โจ๊ก สามย่าน” เป็นร้านโจ๊กในตำนานเปิดมากว่า 60 ปี เรียกว่าแค่เอ่ยชื่อทุกคนคงรู้จักกันดี ร้านอยู่ซอยจุฬาฯ 11 อยู่ระหว่างซอยจุฬาฯ 48 และ 50 ใกล้กับถนนพระราม 4

*** บรรยากาศและบริการ***
หน้าร้านมีลูกค้ารอคิวแบบซื้อกลับทีละหลายสิบถุง รวมถึงลูกค้าที่นั่งทานในร้าน  ร้านโจ๊กสามย่านมีพนักงานใส่เสื้อฟอร์มของร้านเกือบสิบคนให้บริการแบบรวดเร็วทันใน เพื่อรองรับกับปริมาณลูกค้าที่หนาแน่นในช่วงเช้า มีพนักงานคอยปาดก้อนหมูสับปรุงรสที่หมักไว้อย่างดีลงในถาด ดูจากปริมาณแล้วเกือบสิบโลได้  ใช้เวลาสั่งอาหารรอคิวไม่นานเลย แม้ว่าจะลูกค้าหนาแน่นก็ตาม 

***เมนู***
ที่ผาฝนังมีบอกราคาอยู่   โจ๊กธรรมดา 40 บาท โจ๊กพิเศษ 50 บาท เพิ่มไข่บวก 5 บาท นอกจากนี้ร้านยังมีโจ๊กไข่เยี่ยวม้า 50 บาท (พิเศษ 60 บาท)  หมูสับปรุงรสกิโลละ 240 บาท
วันนี้สั่ง “โจ๊กหมูล้วนใส่ไข่” (45 บาท) ตัวโจ๊กออกแนวใส ๆ ไม่เหลวหรือข้นจนเกินไป  พระเอกอยู่ที่หมูสับหมักปรุงรสด้วยเครื่องเทศ และหอมพริกไทย ตอกไข่สด ๆ เมื่อตีไข่ให้แตกสีเหลืองของไข่แดง ทำให้ตัวโจ๊กออกสีเหลืองนวล โรยหน้าด้วยต้นหอม ผักชี  เมื่อตักเข้าปากก็กลืนได้คล่องคอเลยทีเดียว นอกจากนี้ถ้าใครที่ชื่นชอบการทานโจ๊กคู่กับปาท่องโก๋ ทางร้านเองก็มีบริการเป็นถุงเล็ก ให้ลูกค้าใส่เพิ่มเติมได้ด้วย
